स्पोर्ट्स पार्क बनाने का काम रोका, इलाके के लोग जोन डी दफ्तर पर करेंगे भूख हड़ताल
लंबेअरसे से सरगोधा कॉलोनी के पार्क में बने कूड़े के डंप को हटाकर वहां स्पोर्ट्स पार्क बनाने का काम शुरू किया गया था, उसे बीच में ही रोक दिया गया है। इसके विरोध में युवा अकाली नेता गुरप्रीत सिंह बब्बल ने चेतावनी दी है कि अगर काम शुरू नहीं किया गया तो वह नगर निगम के जोन-डी ऑफिस के सामने भूख हड़ताल करेंगे।
उल्लेखनीय है कि इस पार्क के निर्माण कार्य का उद्घाटन मेयर हरचरन सिंह गोहलवड़िया और गुरुद्वारा दुख निवारण साहिब के प्रधान प्रितपाल सिंह ने किया था। इसके निर्माण कार्य के लिए 18.34 लाख रुपए का फंड की मंजूर हुआ था। निर्माण कार्य सतलुज कोऑपरेटिव सोसाइटी के ठेकेदार सुखजीत सिंह को अलॉट किया गया था। युवा अकाली नेता बब्बल ने आरोप लगाया कि विरोधी पार्टियों के दबाव के चलते निर्माण कार्य को 10 दिनों बाद ही बीच में ही रोक दिया गया। इसके विरोध में सोमवार से आंदोलन शुरू किया जाएगा।
hin_Deva hin_Deva hin_Deva